Toshkent davlat yuridik universiteti magistraturasiga qabul qilishda test sinovlarini tashkil etish va o‘tkazish tartibi to‘g‘risidagi nizomga o‘zgartirishlar kiritish haqida

Vazirlar Mahkamasining 2013-yil 23-iyuldagi 206-son qarori bilan tasdiqlangan Toshkent davlat yuridik universiteti magistraturasiga qabul qilish tartibi to‘g‘risida nizomga muvofiq buyuraman:
 1. O‘zbekiston Respublikasi Vazirlar Mahkamasi huzuridagi Davlat test markazi direktorining 2013-yil 24-iyuldagi 01-268-son buyrug‘i (ro‘yxat raqami 2490, 2013-yil 26-iyul) bilan tasdiqlangan Toshkent davlat yuridik universiteti magistraturasiga qabul qilishda test sinovlarini tashkil etish va o‘tkazish tartibi to‘g‘risidagi nizomga ilovaga muvofiq o‘zgartirishlar kiritilsin.
 2. Mazkur buyruq rasmiy e’lon qilingan kundan e’tiboran kuchga kiradi.
 1. 4-banddagi “3 — 10-sanalari” degan so‘zlar “3 — 15-sanalari” degan so‘zlar bilan almashtirilsin.
 2. 10-bandning uchinchi xatboshisidagi hamda 1-ilovaning 2-shakli nomidagi “(TOEFL yoki IELTS)” degan so‘zlar “(CEFR, IELTS yoki TOEFL)” degan so‘zlar bilan almashtirilsin. 
 3. 56-band quyidagi tahrirda bayon etilsin:
 “56. Abituriyentlar ikkita (“Demokratik davlat va fuqarolik jamiyati qurish nazariyasi va amaliyoti asoslari”, “Mutaxassislik fanlari”) yoki uchta (“Demokratik davlat va fuqarolik jamiyati qurish nazariyasi va amaliyoti asoslari”, “Mutaxassislik fanlari” va “Chet tili”) fan majmualari bo‘yicha test sinovini topshiradi. 
 “Demokratik davlat va fuqarolik jamiyati qurish nazariyasi va amaliyoti asoslari”, “Chet tili” fanlari test savollari namunaviy o‘quv dasturlari asosida, “Mutaxassislik fanlari” test savollari TDYU tomonidan O‘zbekiston Respublikasi Oliy va o‘rta maxsus ta’lim vazirligi bilan kelishilgan holda tasdiqlangan o‘quv dasturlariga muvofiq Davlat test markazi tomonidan shakllantiriladi.”.
 4. 57, 58 va 65-bandlardagi “Mutaxassislik fani” degan so‘zlar “Mutaxassislik fanlari” degan so‘zlar bilan almashtirilsin.
 5. Mazkur o‘zgartirishlar Toshkent davlat yuridik universiteti bilan kelishilgan.